text: Her er Sønderborgs skyts mod Haderslev i kaserne-krig
  09 marts 2013 kl. 17.04
  Et dokument fra Sønderborg Kasernes Venner opremser nu 9 punkter med en række argumenter, der nedgør Haderslev Kaserne og peger på, hvorfor den skal lukkes.
  Argumenter for Sønderborg Kaserne i forhold til Haderslev
  1. Haderslev har 2 kaserner, hvoraf Skrydstrup med flyvestationen og forsvarets centrale depot (FDD) tænkes forøget med personellet fra Søgaard Lejren
  2. Sønderborg Kaserne behøver ikke flytte for at tilgodese Forsvarschefens tanker om en ny centerdannelse af hærens styrker
  3. Haderslev Kasernes skydebaner er fra 2. Verdenskrig og ikke moderniserede. Givetvis også miljøproblemer. Heroverfor står skydebanerne i Sønderborg fuldautomatiske, moderniserede og uden miljøproblemer.
  4. Haderslev fik sidste år tildelt 325 arbejdspladser (Udbetaling Danmark) efter støtte fra de tre andre sønderjyske kommuner
  5. Haderslev har ikke tabt nær så mange arbejdspladser som Sønderborg i de senere år
  6. Haderslev kaserne udnyttes i dag under 50%. Aktiviteterne kan placeres andre steder
  7. Ledige medarbejdere fra Haderslev Kaserne kan lettere pendle og finde arbejde (Bl.a. Trekantområdet) end ledige medarbejdere i Sønderborg
  8. Danfoss, jf. notat fra direktør Kjeld Stærk (President of Danfoss Services), vil tabe stor kilde til fremtidig rekruttering af mellemledere
  9. Prognosen for befolkningsudviklingen i perioden 2013-2040 siger: 
  Haderslev (- 1,0%) ? Sønderborg (- 4,1%)
  
  Haderslev afviser angrebet
  - Vi har gentagne gange påvist fejl og mangler i analyserne bag indstillingerne. Vi har dokumenteret at en lukning af Haderslev Kaserne er en dårlig økonomisk beslutning og at der ligger et større samlet provenu ved at gå den anden vej og rent faktisk øge engagementet.
  Synergi-mulighederne taler faktisk for at man kunne gå endnu længere og tale om en decideret forsvarsklynge i Haderslev Kommune, til gavn for både forsvaret og ikke mindst hele Sønderjylland, siger Haderslev Kassernes Venner i en udtalelse.
  